עמי דרור

עמי דרור (נולד ב-5 במרץ 1973) הוא יזם ומשקיע היי-טק, איש חינוך, מרצה ופעיל חברתי. ממובילי המחאה נגד הרפורמה המשפטית. דרור נולד וגדל באשקלון לאביבה (לבית לסקוב) ואריה דרור. אביו היה ניצול שואה מרומניה, שגדל במשפחה חרדית, ואימו ילידת ישראל. כבן למשפחה דתית לאומית, התחנך בבית הספר סיני באשקלון והיה פעיל בתנועת בני עקיבא. שירת בצה"ל כמפקד טנק בחיל השריון. לאחר שחרורו מצה"ל השתתף בקורס אבטחת מטוסים ולמחרת רצח יצחק רבין הצטרף ליחידה הממלכתית לאבטחת אישים ומשלחות, במסגרתה אבטח את שמעון פרס והיה מפקד חוליות האבטחה של בנימין נתניהו ושל אהוד ברק. לאחר סיום שירותו ביחידה בשנת 2000 הצטרף למשרד החוץ ושירת בדבלין ובמרסיי, עד שנת 2003. דרור בוגר תואר במדעי המחשב מהאוניברסיטה הפתוחה. גרוש ואב לשלושה ילדים. מתגורר בתל אביב. אחייניתו היא המתאבקת האולימפית עמית אלור. ב-2005 הקים דרור עם מריה קוסטירה את חברת XpanD 3D (אנ') שפיתחה טכנולוגיה להצגת סרטי תלת-ממד, ושימש בה כמנהל אסטרטגי. ב-2009 הציג במאי הקולנוע ג'יימס קמרון את הסרט אווטאר באמצעות הטכנולוגיה שפיתחה החברה. במסגרת החברה הוביל דרור בשיתוף עם החברות פנסוניק, סמסונג וסוני פיתוח של תקן אחיד לטלוויזיות בתלת־ממד. ב-2014 הקים דרור עם פורסן חוסיין את חברת ההשקעות זייתון ונצ'רס. החברה תמכה בחברות הייטק ודרשה מהן להגיע בתוך שלוש שנים למצב שבו לפחות 30% מעובדיהן נמנים עם אחת מהאוכלוסיות הסובלות מתת ייצוג בשוק העבודה. באותה שנה שימש דרור כשופט בקטגוריית החדשנות של פסטיבל הפרסום קאן. ב-2016 עבר דרור עם משפחתו לשאנגחאי כדי להקים את חברת LeapLearner עם שותפיו הסינים אהרון טיין ולאו זהו. LeapLearner פיתחה תוכנה ללימוד תכנות לילדים. הרעיון להקמת החברה עלה כאשר חיפש אמצעי ללמד את בנותיו תכנות וגילה שבבתי הספר אין מענה מתאים לכך. בבדיקת הנושא מצא שהצורך הגדול ביותר למענה כזה היה קיים בסין. ב-2018 נבחר דרור כאחד מעשרת היזמים המבריקים ביותר בסין וזכה בפרס מטעם Shanghai Media Group (אנ'), תאגיד התקשורת הגדול בסין. ב-2022 הקים דרור את חברת BriBooks אשר מאפשרת לילדים לכתוב, לפרסם, ולמכור ספרים. הרעיון להקמת החברה עלה כשדרור הוציא ספר ילדים, נוכח עד כמה התהליך של פרסום ומכירת ספר מסובך ויקר, והחליט להפוך אותו לנגיש לכל ילד. החברה זכתה בפרס Red Herring (אנ') כאחת מ-100 החברות הטכנולוגיות המבטיחות ביותר בעולם. ב-2014 התקבל דרור כעמית ב-Henry Crown Fellowship, תוכנית הדגל של מכון Aspen Institute (אנ'). ב-2018 הפך למנחה בתוכנית ומאז הוא מעביר תוכניות מנהיגות באספן ובאוניברסיטת הרווארד. כמו כן הוא מעביר הרצאות וסדנאות מנהיגות נוספות ברחבי העולם. ב-2019 יצא לאור ספר שכתב דרור בשותפות עם ג'ורדן הואנג, מומחית לחינוך סיני, העוסק בפרקטיקות מוצלחות לחינוך ילדים לחדשנות, המבוססות על התרבויות היהודית והסינית. הספר יצא במהדורה אנגלית ובמהדורה סינית. באותה שנה, במסגרת עבודתו ב-LeapLearner, יזם והיה שותף לקידום חינוך טכנולוגי במדינות אפריקה. כחלק מכך סייע בהקמת בתי ספר לתכנות לנוער בסיירה לאון, ניגריה, וקניה. כמו כן שימש כיועצו של מלך בהוטן בתהליך המודרניזציה של מערכת החינוך בממלכה. במרץ 2020 עם פרוץ מגפת הקורונה, יזם דרור קמפיין מימון המונים עבור מסיכות N95 לרופאים, בשל מחסור בבתי החולים במסכות אלו. דרור הוא חבר הנהלה בארגון הפילנתרופי האמריקאי Space for Humanity (אנ') אשר מטיס יזמים חברתיים במסגרת טיסות פרטיות לחלל. במסגרת פעילות לשוויון בחינוך בעולם, קיים דרור שיתוף פעולה עם זוכה פרס נובל מוחמד יונוס כחלק מוועידת הונג קונג לצדק חברתי. בשנת 2024 החל לשדר פודקאסט "סוד המנהיגות", בו הוא משוחח עם אורחים על מנהיגים מפורסמים. בינואר 2023 לאחר הכרזתו של שר המשפטים יריב לוין על צעדי החקיקה המתוכננים, הצטרף דרור לפעילות המחאה נגד הרפורמה המשפטית כחלק מ"מחאת ההייטקיסטים". בראיון עימו סיפר כי הותיר את ניהול חברת BriBooks לשותפו לחברה בעוד שהוא מקדיש את זמנו לפעילות במסגרת המחאה. ב-18 ביולי 2023 יזם ביחד עם מובילי מחאה נוספים (שקמה ברסלר, משה רדמן ורן הר נבו) מסע רגלי המוני מרחוב קפלן בתל אביב לירושלים כאקט מחאה נגד כוונותיה של הקואליציה לאשר בקריאה שנייה ושלישית את החוק לצמצום עילת הסבירות. בתחילת אוגוסט 2023 עוכב לחקירה על ידי המשטרה במסגרת פעולת מחאה, ושוחרר לאחר זמן קצר. לאחר מתקפת הפתע על ישראל ממשיך דרור להיות פעיל במחאה למען הקדמת הבחירות. דרור הוא פעיל שטח מרכזי במחאה, מוביל קבוצות עדכונים של פעילים. מתראיין בנושאי המחאה בתקשורת ונואם בהפגנות ברחבי הארץ. במאי 2024 טען כי מדינת ישראל עושה "שימוש בהרעבה כנגד אוכלוסייה אזרחית". דרור מרבה לנאום בהפגנות נגד הממשלה, ולעיתים התבטא בחריפות בנושא. ביולי 2024 נחקר בחשד להסתה לאלימות נגד נתניהו בהפגנה מול ביתו בקיסריה. (2019) Raising Future Innovators: Leveraging Jewish & Chinese Best Practices in Education (2022) Python The Super Hero מדיה וקבצים בנושא עמי דרור בוויקישיתוף עמי דרור, ברשת החברתית פייסבוק עמי דרור, ברשת החברתית אקס (טוויטר) עמי דרור, ברשת החברתית אינסטגרם עמי דרור, ברשת החברתית LinkedIn עמי דרור מתארח בפודקאסט "אזרח בתפקיד" https://x.com/AmiDror/status/1819997238073942239?ref_src=twsrc%5Egoogle%7Ctwcamp%5Eserp%7Ctwgr%5Etweet&mx=2 "A High-Tech Movie Battle: Which 3-D Glasses Are Best? (Published 2009)" (באנגלית). 2009-12-28. נבדק ב-2023-08-08. גיא גרימלנד, "זוגות ירכיבו משקפי תלת ממד - וייצפו באותו מסך בתוכניות שונות", באתר TheMarker‏, 19 באוגוסט 2010 גיא גרימלנד, הרבה יותר מאווטאר, באתר הארץ, 18 באוגוסט 2010 Panasonic, Samsung focus on 3D glasses standard, CNET (באנגלית) Panasonic, Sony, Samsung and XpanD finally team up for an active 3D glasses standard, Engadget (באנגלית אמריקאית) גיל קליאן, "כל הזמן שואלים אם אנו מכירים מתכנתים ערבים", באתר כלכליסט, 1 ביוני 2016 Viva Sarah Press, AN INVESTMENT FIRM WITH A JEWISH-ARAB SOUL, Israel21c, ‏5-5-2016 דורי בן-ישראל, היזם הישראלי עמי דרור ישפוט בקטגוריית החדשנות של פסטיבל קאן 2014, באתר Mizbala, ‏19-4-2014 Xia Yang, Analytic entrepreneur relishes a problem, shine, ‏12-7-19 Rashi Varshney, WHY ISRAELI ENTREPRENEUR AMI DROR BELIEVES THAT EVERY CHILD MUST LEARN CODING, YourStory, ‏22-5-2020 אופיר דור, בייג'ינג, יזם ההייטק הישראלי שמלמד את הילדים הסינים לצאת מהקופסה, באתר כלכליסט, 20 באוקטובר 2017 מינג, צנג (2017-04-24). "This Chinese-Israeli start-up wants to change the way kids learn to code". CNBC. נבדק ב-2023-04-21. NING JIAYAN, Yicai Announces 2018 Brilliant 10 Award Winners, Yicai, ‏MAY 18 2018 BriBooks Completes USD 1.5M in Pre-seed Funding to Launch the First AI Powered Writing Platform for Children "BriBooks and Education World Partner to Launch World's Largest Book Writing Summer Camp with Top Global Authors and 10,000+ Participating Schools". The Times of India. 2023-05-02. ISSN 0971-8257. נבדק ב-2023-08-09. BriBooks wins the 2022 Red Herring Top 100 Global Award AMI DROR - MODERATOR, EXECUTIVE LEADERSHIP SEMINARS Ami Dror - Africa In The World יוזמים טוב – עמי דרור, באתר המכללה למינהל Ami Dror and Jordan Huang, Raising Future Innovators: Leveraging Jewish & Chinese Best Practices in Education, Ami Dror and Jordan Huang, 2019-03-17, ISBN 978-1-7337811-0-7. (בenglish) 犹太教育叩启中国大门 |《养育下一代创新者》新书发布会在沪举行, 豆瓣 (ב־Chinese (China)) How every African child can learn to code, Africa in the World, ‏2023-04-28 (באנגלית אמריקאית) E. I. N. News, Ami Dror, Global Ed-Tech Leader, LeapLearner, Brings Coding Education to Every Child in Bhutan, EIN News, ‏2020-03-11 (באנגלית אמריקאית) הקמפיין שמגייס מסכות לבתי חולים עמי דרור אולפן ynet, נבדק ב-2023-08-09 Space For Humanity - Ami Dror Creating Social Values through Market ערוץ היוטיוב של "סוד המנהיגות" עמי דרור: בשנים האחרונות נתניהו פועל לטובתו האישית | 104.5fm, באתר 1045fm.maariv.co.il אורי סלע‏, מאות מפגינים צועדים ברגל מתל אביב לירושלים: "נבנה את האומה מחדש", באתר וואלה, 18 ביולי 2023 המסע לכנסת ממשיך - משדר מיוחד לסיקור מסע המחאה הגדול נגד ההפיכה המשטרית, נבדק ב-2023-08-08 "סיטואציה מגוחכת": המפגין נגד הרפורמה שנעצר משחזר ומבקר את המשטרה, באתר מעריב אונליין, 1 באוגוסט 2023 עמי דרור: יש מקרים חריגים של אלימות שצריכים להיחקר | 103fm, באתר 103FM - האזנה לרדיו און ליין 103FM, ‏"סיטואציה מגוחכת": המפגין נגד הרפורמה שנעצר משחזר ומבקר את המשטרה, באתר מעריב אונליין, 1 באוגוסט 2023 שבוע 27 ב"צומת הדמוקרטיה" - דיווח ממחאת נס ציונה המתגברת., באתר nessziona.net מערכת רדיו חיפה, יוצא השב"כ בחורב: "הפסקנו להיות מנומסים, ננקנק את הגזענים הכהניסטים" - חדשות רדיו חיפה, באתר רדיו חיפה - 107.5FM, ‏2023-08-05 ציוץ של Ami Dror 🇮🇱 עמי דרור ברשת החברתית אקס (טוויטר), 24 במרץ 2024 הציוץ של דרור ברשת החברתית X (לשעבר "Twitter") בו טוען זאת חשבון הX (טוויטר) של עמי דרור פעיל המחאות עמי דרור: "הארגונים המשיחיים אויבים לא פחות מהחמאס", באתר www.inn.co.il עמי דרור, ממובילי המחאה נגד נתניהו, נחקר בחשד להסתה Ami Dror, Python The Super Hero, BriBooks, 2022-06-06, ISBN 978-93-94848-00-9. (בenglish)